open-index/open-wikipedia-markdown huggingface dataset:
Hugo Kinert

**Hugo Kinert** (Osijek, 28. siječnja 1894.. - Zagreb, 24. rujna 1969.), hrvatski nogometaš i prvi hrvatski nogometni izbornik.

Nakon što je 27. srpnja 1914. odlukom hrvatskog bana ukinuta svaka sportska djelatnost tijekom 1. svjetskog rata, dozvolom Redarstvenog povjerenstva za grad Zagreb, još za trajanja rata, 1. kolovoza 1918. Hrvatskom športskom savezu dozvoljeno je obnavljanje djelovanja. Tako je na obnoviteljskoj skupštini Pododbora HŠS-a, Sekcije za nogomet (preteče današnjeg Hrvatskog nogometnog saveza) što je održana 22. listopada 1918. u Zagrebu, održana i konstituirajuća sjednica, na kojoj je izabran njegov upravni odbor, tehnički odbor, utemeljen je i sudački kolegij, te drugi organi nogometne sekcije. Na toj sjednici prvi put se pojavljuje naziv "izbornik", na tu dužnost prvi je izabran *Hugo Kinert*. Na izvanrednom skupu nogometne sekcije HŠS–a, održanom dva mjeseca kasnije, 10. prosinca Kinert je potvrđen za izbornika.

Za vrijeme svog izborničkog mandata Hugo Kinert nije imao priliku niti jedan put sastaviti reprezentaciju, jer je samo pola godine nakon njegovog imenovanja, 13. travnja 1919. u Zagrebu utemeljen Jugoslavenski nogometni savez (JNS), u koji je uključena i nogometna sekcija HŠS-a, kada je imenovan novi izbornik, Zagrepčanin dr. Veljko Ugrinić.

### Građanski
Hugo Kinert je bio suutemeljitelj i aktivni igrač zagrebačkog Građanskog. Već 1913., samo dvije godine po utemeljenju Građanskog bio nezamjenjiv na desnom krilu napada popularnog zagrebačkog kluba.

### Reprezentacija
Dva puta je igrao za reprezentaciju tadašnje Kraljevine SHS, i to 28. listopada 1921. u Pragu protiv Čehoslovačke (pobjeda Čehoslovačke 6:1), te 1. listopada 1922. u Zagrebu, protiv Poljske (3:1 za Poljsku).
Gustav Lechner

**Gustav Lechner** (Osijek, 17. veljače 1913. - Zagreb, 5. veljače 1987.) hrvatski nogometni reprezentativac i nogometni trener. Diplomirani pravnik.

## Igračka karijera
### Klupska karijera
Počeo je u rodnom Osijeku u NK Metalcu, gdje je igrao 4 godine, kada prelazi u beogradski BSK, s kojim je osvojio 3 državna prvenstva Kraljevine Jugoslavije, 1965., 1936. i 1939.

Godine 1941. seli u Zagreb i nastupa za HŠK Građanski Zagreb sve do završetka rata 1945. godine, kada se vraća u rodni Osijek u NK Proleter gdje zaključuje igrački karijeru 1949. godine.

### Reprezentativna karijera
Nastupio 44 puta u "A" i 1 put u "B" reprezentaciju Kraljevine Jugoslavije, 26 puta za reprezentaciju BLP (*Beogradskog loptačkog podsaveza*) i 15 puta za momčad ZNP (*Zagrebačkog nogometnog podsaveza*).

Za hrvatsku nogometnu reprezentaciju nastupio je 11 puta, od 1941. do 1944. godine.

## Trenerska karijera
Nakon završetka aktivne igračke karijere počela je njegova trenerska karijera za vrijeme koje je trenirao u 8 različitih klubova, a sa zagrebačkim Dinamom osvojio je prvenstvo Jugoslavije 1958. godine.

## Zanimljivosti
Diplomirani je pravnik, ali se bavio isključivo nogometom.

## Izvori
Vladimir Šuput

**Vladimir Šuput** (Sisak, 25. ožujka 1890. - Zagreb, 24. svibnja 1955.), hrvatski nogometaš, potpredsjednik Hrvatskog nogometnog saveza, član Jugoslavenskog olimpijskog odbora, predsjednik HAŠK-a, te svestrani športski djelatnik.

## Igračka karijera

Bio je vratar zagrebačkog HAŠK-a čiji je član postao 1906. godine. Prvi javni nastup za seniorsku momčad imao je 1908. godine u Koprivnici kada je kao pričuvni vratar ušao u igru i izvrsno branio protiv mađarskog BEAC-a. Od 1909. godine postao je stalni vratar prve momčadi. S HAŠK-om je osvojio naslov prvaka Hrvatske i Slavonije u sezoni 1912./13. Početkom Prvog svjetskog rata završava vratarsku karijeru.

## Svestrani športski djelatnik

Osim nogometom bavio se tenisom, plivanjem i "sklizanjem", a kao delegat HAŠK-a 1922. godine u Ljubljani bio je suosnivač *"Jugoslavenskog zimsko-športskog saveza"*. U hokeju na ledu i sklizanju djelovao je sve do smrti (potpredsjednik Hrvatskog saveza za športove na ledu i potpredsjednik Hrvatskog klizačkog saveza 1939.-1940. i 1941.-1945.). Od 1924. do 1925. godine bio je član *Jugoslavenskog olimpijskog odbora* i odbornik tadašnjeg "Međunarodnog saveza" za hokej na ledu (LIHG). Od 1927. do 1932. godine bio je upravitelj tvornice bombona u Klagenfurtu, a potom se vratio u Zagreb.

## Nogometni djelatnik

U Zagrebu je od 1932. godine bio odbornik i potpredsjednik HAŠK-a. 1939. godine postaje potpredsjednik Hrvatskog nogometnog saveza, a 1945. godine zadnji predsjednik HAŠK-a prije raspuštanja kluba.

## Zanimljivosti

Bio je nogometni vratar koji je prvi u Hrvatskoj istrčavao s vratiju (ostali vratari u to doba su stajali na crti), skakao i boksanjem lopte sprječavao prilike protivnika. Nakon utakmice u Zagrebu (HAŠK - Northern University 1:0) odbio je ponudu Engleza za studiranjem i igranjem nogometa u Engleskoj.

## Izvori
* Antun Škrtić, H.A.Š.K. 1903-1993, Hrvatski akademski športski klub, 1993.,
Ivica Gajer

**Ivica Gajer** (Zadar, 17. studenog 1909. - Zagreb, 6. veljače 1982.), hrvatski nogometaš i nogometni trener, te graditelj i gradski činovnik.
## Nogometaš
Igračku nogometnu karijeru započeo u proljeće 1925. godine u juniorima HAŠK-a. Nakon dvije godine prelazi u seniorsku momčad u pričuvni sastav. Prvi put nastupio u seniorskoj momčadi HAŠK-a 17. prosinca 1929. godine. Snažan igrač na poziciji braniča, čvrst građom, vrlo dobar u igri glavom i u zaustavljanju protivničkih napada, svojim vratarima davao sigurnost. 1931. godine igra prvi put za reprezentaciju grada Zagreba, a 3. svibnja 1932. godine prvi put nastupa za reprezentaciju Jugoslavije. Početkom prosinca 1936. godine odlazi na Maltu gdje je postao igrač i profesionalni trener momčadi Sliema Wanderers. Nakon šest mjeseci se vraća u zagrebački HAŠK s kojim osvaja naslov prvaka Jugoslavije za sezonu 1937./38. Prestaje igrati 1940. godine.

## Nogometni trener i djelatnik
Nakon igračke karijere bio je trener nekoliko zagrebačkih klubova (Ličanin, Policijski, Metalac, Mesarski  i Lokomotiva). Predsjednik Zbora nogometnih trenera Hrvatske 1956. te jedan od njegovih osnivača i dugogodišnji dopredsjednik. Dobitnik Specijalne zlatne plakete i Srebrne lopte NSJ

## Zanimljivosti
Na Maltu odlazi igrati nogomet poslije utakmice HAŠK - Ripensia (Rumunjska) 3:1, bez klupske i podsavezne „ispisnice“ što je tada izazvalo velike polemike u tisku i u klubu.

## Statistika
* Prva seniorska utakmica: 17. prosinca 1929., Zagreb, HAŠK - ZŠK Građanski 1911 5:2
* Prva državna reprezentativna utakmica: 3. svibnja 1932., Lisabon, Portugal - Jugoslavija  3:2
* Prva gradska reprezentativna utakmica: 1. prosinca 1931., Zagreb, Zagreb - Budimpešta 7:1
* Posljednja državna reprezentativna utakmica: 3. listopada 1937., Prag, Čehoslovačka - Jugoslavija 5:4
* Posljednja gradska reprezentativna utakmica: 20. studenog 1939., Osijek, Osijek - Zagreb 0:3
* Broj odigranih utakmica: Jugoslavija 1932. – 1937. (28), Zagreb 1931. – 1939. (30), HAŠK 1937./38. (17)

## Izvori
* Antun Škrtić, H.A.Š.K. 1903-1993, Hrvatski akademski športski klub, 1993., 
* Zagrebački nogometni savez, Zlatni jubilej ZNS 1919-1969
* enciklopedija lzmk.hr, Ivica Gajer 
* (engleski) Yugoslavia National Team List of Results 1930-1939
Ivica Golac

**Ivica Golac** (Lič, 5. ožujka 1910. - Zagreb, 22. ožujka 1993.), hrvatski nogometaš, nogometni trener, te učitelj i knjigovođa. Nadimak Zeno .

## Nogometaš
Igračku nogometnu karijeru započeo u proljeće 1923. godine igrajući za mlađe uzraste HAŠK-a. Prvi put za seniorsku momčad HAŠK-a igra u jesen 1929. godine. Brz, izvrsnog pregleda igre i dobre igre glavom. Najčešće je igrao na poziciji desnog braniča. Za momčad HAŠK-a odigrao je više od 300 prvoligaških utakmica. Jedini nogometaš koji je proslavio dvadesetgodišnjicu nastupanja za HAŠK. Za reprezentaciju Zagreba odigrao 25 utakmica. Nogomet prestaje igrati nakon ozljede zadobivene u Budimpešti na božićnom turniru 1943. godine.

## Nogometni trener
Kao nogometni trener u sezoni 1949./50. s mostarskim Veležom plasirao se u II. saveznu ligu.

## Zanimljivosti
U svojoj dvadesetgodišnjoj igračkoj karijeri nikada nije zaradio sudačku opomenu, niti kaznu.

## Izvori i napomene

* Antun Škrtić, H.A.Š.K. 1903-1993, Hrvatski akademski športski klub, 1993.,  (napomena: prema navedenom izvoru pravo ime iz krsnog lista bilo mu je Zeno, a nadimak Ivica)
Danijel Premerl

**Danijel Premerl** (Krapina, 23. siječnja 1904. - Zagreb, 1. listopada 1975.), nadimak **Nurmi**, hrvatski nogometaš i nogometni trener. Kao nogometaš jedan od najvećih, brz, elastičan i izdržljiv, igrao na poziciji srednjeg braniča. Zapažene rezultate postizao u trčanju (100m za 11,0 s) i skoku u vis (1,72 m), te tako prema čuvenom finskom atletičaru dobio nadimak.

## Nogometaš

Bio je jedini nogometaš koji je nastupio za sve najbolje zagrebačke klubove do 1941. godine (HAŠK, Viktorija, Concordia i Građanski jedini zagrebački klubovi koji su se natjecali u završnicama prvenstva Jugoslavije 1923.-1940.). Igrao za reprezentaciju Jugoslavije s kojom je nastupio na Olimpijskim igrama 1928. godine u Amsterdamu. S reprezentacijom Zagreba osvojio je 1925. i 1926. godine Zlatni pehar kralja Aleksandra. Prvenstvo Jugoslavije osvaja u sezonama 1930. (Concordia) i 1936./37. (Građanski).

## Nogometni trener
Kao nogometni trener počeo je 1926. godine kada dolazi iz vojske i zbog namještenja prelazi iz HAŠK-a u Viktoriju za koju ujedno i igra. Uz posao bankovnog činovnika, trenerski posao nastavlja nakon završetka igračke karijere 1941. godine. Trenirao je zagrebačke klubove Makabi, Ferariju i Tekstilac, te Dravu (Ptuj), vinkovački Dinamo i Zvečevo iz Slavonske Požege.

## Zanimljivosti
Jednom prilikom je odigrao tri nogometne utakmice u jednom danu. Prijepodne nogometnu utakmicu u prvenstvu škole (Gimnazija – Građevinska škola 9:0), a poslijepodne dvije međunarodne, juniorsku i seniorsku utakmicu za HAŠK (HAŠK – Union Žižkov), te su ga često u novinama crtali s automobilskim kotačima.
Prilikom gostovanja Concordije u Berlinu odbio je ponudu Herthe od milijun tadašnjih dinara da bude njihov član.

## Statistika
* Prva gradska reprezentativna utakmica: 24. kolovoza 1924., Osijek, Osijek - Zagreb 3:2
* Prva državna reprezentativna utakmica: 28. listopada 1925., Prag, Čehoslovačka - Jugoslavija  7:0
* Posljednja državna reprezentativna utakmica: 30. lipnja 1932., Beograd, Jugoslavija - Bugarska 2:3
* Posljednja gradska reprezentativna utakmica: 13. listopada 1935., Zagreb, Zagreb - Split 1:3
* Broj odigranih utakmica: Jugoslavija 1925. – 1932. (29), Zagreb 1924. – 1935. (44)  (22 službene utakmice) 

## Izvori i napomene

* Zvonimir Magdić, *Legende zagrebačkog nogometa*, Zagreb, [1996.], str. 70 i 71
* (engleski) European Football, national team matches 1872-2010: PLAYER: Danijel Premerl
* (srpski) Legende YU fudbala: Danijel Premerl
Marko Kostrenčić

**Marko Kostrenčić** (Zagreb, 21. ožujka 1884. - Zagreb 19. svibnja 1976.) bio je hrvatski pravnik, povjesničar i političar.

## Biografija
Marko Kostrenčić rodio se u Zagrebu 1884. godine. Doktorirao je u Zagrebu 1908. godine. Bio je prvi profesor pravne povijesti u Zagrebu 1912.-1937. i kasnije 1945.-1955. Kao sveučilišni profesor predavao je nacionalnu povijest na zagrebačkom Pravnom fakultetu. Obnašao je dužnost dekana Pravnog fakulteta 1917.-1918. i rektora Sveučilišta u Zagrebu 1949.-1950. Bio je redoviti član JAZU od 1921. godine. Sljedbenik jugoslavenskog integralizma i monarhije, obnašao je dužnost ministra socijalne politike 1931.-1932. te bio Ban Savske banovine 1934.-1936. Za vrijeme Drugog svjetskog rata od 1941.-1942. bio je interniran u logoru Stara Gradiška. Urednik Enciklopedije Jugoslavije i drugih leksikografskih publikacija. Značajni su njegovi radovi koji se odnose na izvore hrvatskog prava u srednjem vijeku.

## Športski djelatnik
Jedan je od utemeljitelja HAŠK-a. Kao nogometaš HAŠK-a bio je sudionikom prve javne nogometne utakmice u Zagrebu.

## Djela
* *Hrvatska pravna povijest*, 1919.
* *Vinodolski zakon*, 1923.
* *Postanak dalmatinskih sredovječnih gradova*, 1929.
* *Fides publica (javna vera) u pravnoj istoriji Srba i Hrvata do kraja XV. veka*, 1930.
* *Nacrt historije hrvatske države i hrvatskog prava*, 1956.
* *Historiografija danas*, 1976.

## Reference

* H.A.Š.K. 1903-1993 – HRVATSKI AKADEMSKI ŠPORTSKI KLUB, Zagreb, 1993., str. 5 i 43
* http://serbia-forum.mi.sanu.ac.rs/wb/?action=getbook&bookkey=10592#page/2/mode/1up
Đuka Agić

**Juraj - Đuka Agić** (Zagreb, 1907. - Zagreb, 1985.), bio je hrvatski nogometaš i jugoslavenski reprezentativac.

## Igračka karijera
### Klupska karijera
Igrao je za zagrebački Concordiju i HAŠK. Igrao je na mjestu zadnjeg braniča. Zvonko Jazbec ga je naslijedio na tom mjestu 1937. godine nakon što je Agić prestao igrati. Jazbec je još prije pokazivao zanimanje igrati u sredini, no Agić je bio dokazanom veličinom na tom položaju. Za reprezentaciju je zaigrao jednom, na utakmici protiv Grčke u Balkanskom kupu.
S Concordijom je u sezoni 1931./32. osvojio naslov državnog prvaka.

## Izvori
Dragutin Babić

**Dragutin Babić** (Zagreb, 1897. - 1945.), bio je hrvatski nogometaš, nogometni reprezentativac. Brat je Nikole Babića, hrvatskog nogometaša, također nogometnog reprezentativca. 
Igrao je na svim mjestima od braniča do krila. Bio je prvom igračkom zvijezdom prvog naraštaja jugoslavenske reprezentacije.

## Igračka karijera
### Klupska karijera
Igrao je veći dio karijere za zagrebački Građanski i pretkraj karijere za Concordiju. Za reprezentaciju je zaigrao prvi put 28. listopada 1921. protiv Čehoslovačke, a zadnju protiv Bugarske 19. travnja 1931. godine. Igrao je za reprezentaciju grada Zagreba od 1922. do 1926. godine te za jugoslavensku B reprezentaciju, zajedno s bratom Nikolom. 
S zagrebačkim Građanskim je u sezoni 1923. i 1928. osvojio naslov državnog prvaka, a s Concordijom 1930. godine.

## Reference
Nikola Babić (fudbaler)

**Nikola Babić** (Sveti Juraj, 5. prosinca 1905. – Mali Lošinj, 25. listopada 1974.), jugoslavenski i hrvatski nogometaš i reprezentativac. Brat je Dragutina Babića, također nogometnog reprezentativca. 
Igrao je u napadu, a u starijoj dobi je igrao na krilu ili na mjestu centarhalfa. Po struci je bio veterinar.

## Igračka karijera
### Klupska karijera
Igrao je veći dio karijere za zagrebački HAŠK, Građanski, austrijski Rapid iz Beča. Kad se vratio iz Austrije, opet je zaigrao za matični HAŠK gdje je bio kapetanom momčadi. Pretkraj karijere igrao je za zagrebačku Concordiju. Za reprezentaciju je zaigrao prvi put protiv Turske 8. travnja 1928., a zadnju protiv Portugala 3. svibnja 1932. godine. Za jugoslavensku B reprezentaciju je zaigrao zajedno s bratom Dragutinom. 

S zagrebačkim Građanskim je u sezoni 1928. osvojio naslov državnog prvaka.

### Reprezentativna karijera
Babić je skupio tri nastupa za reprezentaciju Kraljevine Jugoslavije, s kojom je nastupio i na Olimpijskim igrama 1928. godine. Posljednju utakmicu za reprezentaciju odigrao je u svibnju 1932. godine protiv Portugala.

## Izvori
Slavin Cindrić

**Slavin Cindrić** (Temišvar, 1901. - Zagreb, 28. travnja 1942.), bio je jugoslavenski nogometaš, nogometni reprezentativac.

Nogometa se ostavio kad je imao 29. godina, 1930. godine. Umro je od upale pluća 1942. godine u Zagrebu.

## Igračka karijera
### Klupska karijera
Igrao je za zagrebačke klubove Concordiju, Građanski i HAŠK. Igrao je u Mitropa kupu 1928. u četvrtzavršnici.

S zagrebačkim Građanskim se okitio trima naslovima državnog prvaka 1923., 1926. i 1928..

### Reprezentativna karijera
Za reprezentaciju je zaigrao prvi put 28. kolovoza 1920. protiv Čehoslovačke dok je još igrao za Concordiju. Ta je utakmica završila 7:0 za Čehoslovačku. Poslije je kao igrač Građanskog igrao za reprezentaciju, a zadnju protiv Portugala 29. svibnja 1928. godine na olimpijskom turniru u Amsterdamu.

Bio je prvi nogometaš koji je postigao hat-trick za Jugoslaviju. Bilo je to u prijateljskoj utakmici protiv Bugarske 30. svibnja 1926. godine na utakmici u Maksimiru. Reprezentacija je gubila 0:1 na poluvremenu. Cindrić je ušao u drugom poluvremenu umjesto Stevana Luburića i preokrenuo je utakmicu, postigavši pogotke u 75., 83. i 86. minuti. Ukupno je odigrao pet susreta, a ovo su mu bili jedini pogodci za reprezentaciju.

Odigrao je 13 utakmica za Zagreb XI u razdoblju od 1920. do 1928. godine.

Sudjelovao je na OI 1920. godine u Antwerpenu, a od hrvatskih nogometaša s njim su igrali za reprezentaciju Jugoslavije Dragutin Vrđuka, Vjekoslav Župančić, Jaroslav Schiffer, Rudolf Rupec, Dragutin Vragović, Artur Dubravčić, Emil Perška i Josip Scholz. Odigrao je utakmicu protiv Čehoslovačke. Zatim je bio među pozvanima na OI 1924. u Parizu, ali nije igrao nijednu utakmicu, a od hrvatskih nogometaša s njim su bili u izabranom sastavu Dragutin Babić, Stjepan Bocak, Artur Dubravčić, Dragutin Friedrich, Andrija Kujundžić, Antun Pavleković, Alfons Pažur, Adolf Percl, Dragutin Vragović, Dragutin Vrđuka, Branko Zinaja, Emil Perška, Eugen Dasović, Emil Plazzeriano, Janko Rodin, Marijan Marjanović, Rudolf Rupec, Stjepan Vrbančić i Vladimir Vinek. Zadnji nastup na OI bio mu je OI 1928. godine, gdje je odigrao protiv Portugala. Hrvatski suigrači u nogometnoj reprezentaciji bili su Dragutin Babić, Nikola Babić, Ljubo Benčić, Mirko Bonačić, Franjo Giler, Emil Perška, Danijel Premerl te trener Ante Pandaković.

## Reference

## Vanjske veze
*FIFA.com  Slavin Cindrić
*Slavin Cindrić   Sports-Reference.com
August Bivec

**August Bivec** je bivši hrvatski nogometaš.

Za jugoslavensku reprezentaciju zaigrao je jedan put. To je bilo na utakmici 6. kolovoza 1933. godine protiv Čehoslovačke u Zagrebu. 

## Izvori
Eugen Dasović

**Eugen Dasović** (Podravska Slatina, 1896. – Zagreb, 1980.), bio je hrvatski nogometaš, nogometni reprezentativac. Igrao je u obrani.

## Nogometaška karijera
### Klupska karijera

Sa zagrebačkim HAŠK-om osvojio je Prvenstvo Zagrebačkog nogometnog podsaveza 1921./22. godine. Nakon OI 1924. otišao je u Češku u klub njemačke nacionalne manjine DFC Praha za koji je igrao do 1925. nakon čega je prešao u zagrebački Građanski. 1930. se vratio u HAŠK.

### Reprezentativna karijera
Za reprezentaciju odigrao je 10 utakmica. Prvu je kao igrač HAŠK-a odigrao 3. lipnja 1923. u Krakovu protiv Poljske, a zadnju 28. listopada 1927. kao igrač Građanskog, u Pragu protiv Čehoslovačke.

Bio je među pozvanima na OI 1924. u Parizu, a od hrvatskih nogometaša s njim su bili u izabranom sastavu Dragutin Babić, Slavin Cindrić, Artur Dubravčić, Stjepan Bocak, Andrija Kujundžić, Dragutin Friedrich, Alfons Pažur, Adolf Percl, Dragutin Vragović, Dragutin Vrđuka, Branko Zinaja, Emil Perška, Antun Pavleković, Emil Plazzeriano, Janko Rodin, Marijan Marjanović, Rudolf Rupec, Stjepan Vrbančić i Vladimir Vinek.

Igrao je i za reprezentaciju Zagreba s kojom je osvojio tri puta za redom Kup kralja Aleksandra (1924., 1925. i 1926.).

## Izvori
* Biografija na internet sajtu fudbalske reprezentacije Jugoslavije, SCG i Srbije
* Nogometni leksikon  Eugen Dasović
Mirko Križ

**Mirko Križ** je bio hrvatski nogometaš i nogometni reprezentativac.

## Nogometaška karijera
### Klupska karijera

Igrao je za zagrebački HAŠK. S HAŠK-om osvojio je prvenstvo Zagrebačkog nogometnog podsaveza 1921./22. godine.

### Reprezentativna karijera
Za reprezentaciju odigrao je dvije utakmice. Prva je bila u Padovi 4. studenoga 1925. protiv Italije, a druga 6. listopada 1929. protiv Rumunjske u Bukureštu. Zanimljivost je da su u njegovoj prvoj utakmici za reprezentaciju osmorica igrača bili iz Hrvatske.

Igrao je i za reprezentaciju Zagrebačkog nogometnog podsaveza s kojom je osvojio Kup kralja Aleksandra 1924. godine.

## Izvori
Ivan Šojat

**Ivan Šojat**  (Josipdol, 1900. - Zagreb, 2001.), bio je hrvatski nogometaš i nogometni reprezentativac.

## Nogometaška karijera
### Klupska karijera

Igrao je za zagrebački HAŠK. S HAŠK-om osvojio je prvenstvo Zagrebačkog nogometnog podsaveza 1921./22. godine.

### Reprezentativna karijera
Za reprezentaciju odigrao je tri utakmice. Prva je bila je utakmica u Beogradu 8. lipnja 1922. protiv Rumunjske, druga 28. lipnja 1922. u Zagrebu protiv Čehoslovačke, a treća 1. listopada 1922. u Zagrebu protiv Poljske. Zanimljivost je da su svi igrači u prvoj i trećoj utakmici bili Hrvati ili iz Hrvatske, u drugoj su njih deset bili Hrvati ili iz Hrvatske.

## Izvori
Marko Doranić

**Egon Wasserlauf - Marko Doranić** (Gubaševo, Veliko Trgovišće, 22. studenog 1901. - Zagreb, 21. travnja 1971.), hrvatski nogometaš, odbornik HAŠK-a i diplomirani pravnik. Po rođenju nosi ime **Egon Wasserlauf**, a 1926. godine se pokrštava i mijenja ime u **Marko Doranić**.

## Igračka karijera

Nogomet počinje igrati 1917. godine u raznim momčadima za pomoć “Crvenom križu“. Za HAŠK igra od 1919. godine kao junior, a član prve momčadi i standardni igrač postaje 1920. godine. Na poziciji desnog braniča igra od 1921. godine kada je s HAŠK-om dva puta za redom osvojio naslov prvaka Zagreba (1920./21. i 1921./22.), te pokal Jugoslavenskog nogometnog saveza 1923. godine. Bio je osrednjeg rasta, tehničar, te vrhunski uigran s preciznim dodavanjima. Na državnom prvenstvu 1927. godine nastupa pod novim imenom (u zapisnicima se spominje kao Wasserlauf, a u zagradama piše Doranić). Zadnji nastup imao je 4. srpnja 1927. godine (HAŠK - BSK 4:3).

## Pravnik

Diplomirao je na Pravnom fakultetu u Zagrebu 1933. godine. Kao sudac radio je od 1937. godine u Zagrebu, a nakon drugog svjetskog rata kratko vrijeme u Pisarovini. 1948. godine bio je predsjednik vijeća u Sisku.

## Nogometni djelatnik

Na jesen 1933. godine ulazi u Upravni odbor HAŠK-a kao odbornik, član vodstva nogometne sekcije. Član “Akademskog zbora“ postaje 1938. godine. Stalni djelatnik Upravnog odbora HAŠK-a, te po potrebi pročelnik nogometne sekcije ili njezin član, je od 1942. do 1945. godine. Bio je stalan i bliski suradnik Ice Hitreca.

## Izvori
* H.A.Š.K. 1903-1993, Hrvatski akademski športski klub, [1993.], str. 87
Artur Dubravčić

**Artur Dubravčić** (Vrbovsko, 15. rujna 1894. – Zagreb, 14. ožujka 1969.), bio je hrvatski nogometaš, nogometni reprezentativac, nogometni sudac i športski novinar.

## Igračka karijera
### Klupska karijera
Kao srednjoškolac sa skupinom je ljudi osnovao u Karlovcu Olimpiju za koju je igrao. Tijekom prvog svjetskog rata preselio se u Zagreb i pridružio Concordiji gdje je proveo veći dio svoje profesionalne karijere.

### Reprezentativna karijera
Za reprezentaciju odigrao je devet utakmica i postigao jedan pogodak. 

Bio je povijesnim prvim kapetanom nogometne reprezentacije Jugoslavije u njenoj prvoj utakmici, porazu od 0:7 protiv Čehoslovačke 28. kolovoza 1920. godine na OI 1920..  Dubravčić je bio još po nečemu osobit: igrač je koji je prvi postigao pogodak za Jugoslaviju, na utakmici protiv Egipta, 2. rujna 1920. Postigao je prvi pogodak za reand he also scored their first ever goal (against Egypt, five days later). U svih devet utakmica koje je odigrao bio je kapetanom jugoslavenske reprezentacije. 

Sudjelovao je na OI 1920. godine u Antwerpenu, a od hrvatskih nogometaša s njim su igrali za reprezentaciju Jugoslavije Dragutin Vrđuka, Vjekoslav Župančić, Jaroslav Schiffer, Rudolf Rupec, Dragutin Vragović, Slavin Cindrić, Emil Perška i Josip Scholz. 

Bio je među pozvanima na OI 1924. u Parizu, ali nije igrao nijednu utakmicu, a od hrvatskih nogometaša s njim su bili u izabranom sastavu Dragutin Babić, Slavin Cindrić, Stjepan Bocak, Dragutin Friedrich, Andrija Kujundžić, Antun Pavleković, Alfons Pažur, Adolf Percl, Dragutin Vragović, Dragutin Vrđuka, Branko Zinaja, Emil Perška, Eugen Dasović, Emil Plazzeriano, Janko Rodin, Marijan Marjanović, Rudolf Rupec, Stjepan Vrbančić i Vladimir Vinek.

## Poslije igračke karijere
Nakon što je prestao aktivno igrati, bio je nogometni sudac, nogometni dužnosnik i športsko novinarstvo. Pisao je za Sportske novosti i bio je dopisnikom Politike. 

Umro je iznenada 1969., nekoliko dana prije nego što je trebao primiti nagradu za životno djelo, a povodom 50. obljetnice Nogometnog saveza Jugoslavije.

## Izvori
NK Zagreb u međunarodnim natjecanjima

****

Utakmice **[[NK Zagreb|Zagreba]]** u međunarodnim natjecanjima
* **podebljano** - utakmica kod kuće
* normalna debljina - utakmica u gostima

## [[UEFA Liga prvaka|Liga prvaka]]

## [[UEFA Kup pobjednika kupova|Kup pobjednika kupova]]

## [[Kup velesajamskih gradova]]

## [[UEFA Intertoto kup|Intertoto kup / Međunarodni nogometni kup]]

## Mitropa kup

## Poveznice
* NK Zagreb

## Izvori
HAŠK u europskim nogometnim natjecanjima

HAŠK je prvi i jedini nastup u međunarodnom nogometnom natjecanju imao u Srednjoeuropskom kupu 1938. godine. Ispao je u osmini završnice nakon dvije utakmice protiv čehoslovačke momčadi SK Kladno. Prvu utakmicu u Kladnu je izgubio 1:3. U uzvratnoj utakmici na Sokolskom stadionu u Zagrebu pobijedio je s nedovoljnih 2:1 pogocima Ice Hitreca i Ratka Kaciana. 

## Izvori i napomene
* H.A.Š.K. 1903-1993 - HRVATSKI AKADEMSKI ŠPORTSKI KLUB, 1993. Zagreb, str. 49
* ˙(engleski) Hrvatski akademski športski klub
* (njemački) Fussball im 3. Reich, Mitropapokal 1938 
* (engleski) RSSSF: Mitropa Cup 1938 Prema navedenom izvoru HAŠK je izgubio i uzvratnu utakmicu s 2:1
Ivo Lipovšćak

**Ivo Lipovšćak** (Karlovac, 30. studenoga 1889. - Zagreb, 1978.), svestrani športaš, hrvatski nogometaš, športski djelatnik i dužnosnik. Diplomirao na Pravnom fakultetu u Zagrebu 1913. godine, doktor prava od 1919. godine.

## Nogometaš i nogometni djelatnik
Članom juniora HAŠK-a postaje 1905. godine. Igrao je na poziciji središnjeg braniča. Bio je sudionikom prve javne nogometne utakmice u Zagrebu, te odigrao prve dvije utakmice za Hrvatsku nogometnu reprezentaciju 1907. godine. Do početka Prvog svjetskog rata odigrao je gotovo sve utakmice za HAŠK (više od 100 utakmica). Bio je predsjednik Zagrebačkog nogometnog podsaveza u razdoblju od 1919. do 1924. godine, predsjednik Jugoslavenskog nogometnog saveza u dva navrata (1921. – 1923. i 1925. – 1927.) i izbornik Jugoslavenske nogometne reprezentacije 1925. i 1926.. Bio je nogometni sudac.

## Svestrani sportaš
Kao jedan od najagilnijih članova HAŠK-a među prvima je promicao moderni šport u Hrvatskoj. Od 1909. do 1914. bio je tajnik, a od 1922. do 1931. potpredsjednik, tajnik i počasni član HAŠK-a. Sudjelovao je i u radu Hrvatskog športskog saveza gdje je bio referent skijaške sekcije. Sudjelovao je u radu osnivačke skupštine Jugoslavenskog olimpijskog odbora gdje je izabran za odbornika.

## Skijanje
Od svih športova najviše je vremena posvetio skijanju. Jedan je od osnivača skijaške sekcije HAŠK-a i njezin pročelnik od 1909. do 1914. godine. Postavio je temelje suvremenog športskog skijanja u Hrvatskoj. Ivo Lipovšćak, Ante Pandaković i Rikard Vickert u veljači 1913. godine izvode na Bjelolasici prvi zimski planinarski uspon na skijama u Hrvatskoj. Osnivač je Zagrebačkoga zimsko-športskog podsaveza i njegov predsjednik od 1920. do 1930. godine, suosnivač Zagrebačkog ski-kluba i član Hrvatskog planinarskog društva.

## Športski uspjesi
* 1907. Prvenstvo Zagreba u mačevanju sabljom - Prvak
* 1911. Prvenstvo Hrvatske u sanjkanju – 3. mjesto
* 1911. Prvenstvo Hrvatske i Slavonije u plivanju, 100 metara slobodno – 2. mjesto
* 1912. Prvenstvo Hrvatske i Slavonije u nogometu – jesenski prvak s HAŠK-om
* 1913. Atletski miting u Zagrebu – hrvatski rekord u bacanju koplja 41,85m
* 1914. Prvenstvo na skijama za Hrvatsku i Slavoniju, staza duga sedam kilometara – 3. mjesto

## Knjige
Napisao je dvije knjige o skijanju: *Ski – oprema skijaša* izdana 1925. godine i *Bijeli sport* 1932. godine. Napisao je i brojne članke  u zagrebačkim dnevnim novinama *Novosti*, *Jutarnji list* i *Ilustriranoj sportskoj reviji*.

## Izvori
* Nogometni Leksikon: Lipovšćak, Ivo
* Povijest hrvatskog športa, Broj 140, ožujak 2007: “Vrijedna zbirka Ive Lipovšćaka“ 
* Nogometni leksikon: Nogometni savez Jugoslavije (NSJ)
Dragutin Albrecht

** Dragutin Albrecht** (1883. - 1945.) bio je diplomirani pravnik, jedan od utemeljitelja HAŠK-a i nogometaš. Kao nogometaš HAŠK-a bio je sudionik prve javne nogometne utakmice u Zagrebu. Bio je hrvatski nogometni reprezentativac, te za hrvatsku nogometnu reprezentaciju odigrao prvu povijesnu utakmicu u Pragu 1907. godine. Predsjednik HAŠK-a bio je od 1906. do 1907. godine.

## Izvori
* Antun Škrtić, H.A.Š.K. 1903-1993 – HRVATSKI AKADEMSKI ŠPORTSKI KLUB, Zagreb, 1993., , str. 5. i 43
Maksimilijan Mihelčič

**Maksimilijan Mihelčič** nadimak **Maks** (Ljubljana, 29. srpnja 1905. - Zagreb, 29. ožujka 1958.) bio je slovenski nogometaš. Igrao je na poziciji vratara, atletski građen, elastičan, jednako branio visoke i niske lopte. Prema mnogima najbolji slovenski nogometaš prije drugog svjetskog rata 

## Klupska karijera
Igračku nogometnu karijeru započeo je 1922. godine u ljubljanskom Hermesu. Od 1924. godine do 1934. godine igrao je za zagrebački Građanski s kojim je osvojio prvenstva Jugoslavenskog nogometnog saveza 1926. i 1928. godine. Od 1934. do 1938. godine bio je član zagrebačke Šparte.

## Reprezentativna karijera
Za jugoslavensku nogometnu reprezentaciju odigrao je 18 utakmica. Prvu utakmicu odigrao je u 28. listopada 1925. godine u Pragu protiv Čehoslovačke (7:0), a posljednju 4. listopada 1931. godine u Sofiji protiv Bugraske (3:2). Pri tome je ubilježio 7 pobjeda, 2 neodlučena ishoda, te 9 poraza. Igrao je za ljubljansku i zagrebačku nogometnu reprezentaciju. Za zagrebačku reprezentaciju odigrao je 38 utakmica, te s istom osvojio Kup kralja Aleksandra 1925. i 1926. godine.

## Trenerska karijera
Maksimilijan Mihelčič trenirao je mladež Građanskog i Dinama.

## Zanimljivo
U godinama igranja za Građanski bio je i službeni vozač gradonačelnika.

## Izvori

* Zvonimir Magdić, *Legende zagrebačkog nogometa*, Zagreb, 1996., , str. 74, 75 i 563
* (srpski) Fudbalska reprezentacija Srbije: Mihelčić Maksimilijan
Fudbalska utakmica HAŠK – Northern University

**Nogometna utakmica HAŠK - Northern University** odigrana je u Zagrebu 24. ožujka 1913. godine na Igralištu HAŠK-a. Utakmica je poznata po prvom gostovanju engleske nogometne momčadi u Zagrebu. Engleska momčad sjevernih sveučilišta prije gostovanja u Zagrebu pobijedila je suparničke momčadi u Berlinu, Pragu i Budimpešti. HAŠK je ostvario svoju najveću međunarodnu pobjedu (1:0) prije Prvog svjetskog rata.

## Utakmica
Za utakmicu je vladalo veliko zanimanje i veselje. Zagreb je u to vrijeme imao 80.000 stanovnika, a na Igralištu HAŠK-a okupilo se 5000 gledatelja. Jedini pogodak na utakmici postigao je u 42. minuti Janko Justin  (prema nekim izvorima  Dragan Kastl). Engleska momčad je tijekom utakmice bila premoćna, no obrana HAŠK-a je bila požrtvovna i uzorita. Vratar Vladimir Šuput je obranio 30 udaraca u okvir vratiju.

## Sastavi momčadi
* **HAŠK**: Vladimir Šuput, Hugo Kuderna, Ivan Banfić, Oto Behrman, Ivo Lipovšćak, Leo Gollob, Mihajlo Mujdrica, Dragan Kastl, Dragutin Štancl, Janko Justin, Tomo Hombauer
* **Northern University**: ?

## Zanimljivo
Sutradan je momčad HAŠK-a odigrala utakmicu protiv splitskog Hajduka. Umorni igrači od utakmice s englezima izgubili su od splićana s 0:1. Englezi, koji su promatrali tu utakmicu bili su iznenađeni da u Hrvatskoj postoje i jači klubovi od HAŠK-a.

## Izvori

* Roman Garber, ur., Zlatni jubilej ZNS: 1919. – 1969., Zagreb: Zagrebački nogometni savez, [1969.], str. 144
Vladimir Vinek

**Vladimir Vinek** (Kašina, 1. siječnja 1901./3. prosinca 1897. – Lepoglava, 1945.) bio je hrvatski nogometaš, nogometni reprezentativac. Igrao je u napadu. 

## Igračka karijera
### Klupska karijera
Igrao je za zagrebački klub HAŠK.  

Neki ga izvori navode kao igrača zagrebačke Concordije u tom razdoblju.

S HAŠK-om je osvojio Prvenstvo Zagrebačkog nogometnog podsaveza 1921./22..

### Reprezentativna karijera
Za reprezentaciju je zaigrao prvi put 8. lipnja 1922. protiv Rumunjske.  Zadnju utakmicu odigrao je na OI 1924. u Parizu, gdje je Jugoslavija 26. svibnja izgubila 7:0 od Urugvaja . Od hrvatskih nogometaša s njim su bili u izabranom sastavu Dragutin Babić, Stjepan Bocak, Artur Dubravčić, Dragutin Friedrich, Andrija Kujundžić, Antun Pavleković, Alfons Pažur, Adolf Percl, Dragutin Vragović, Dragutin Vrđuka, Branko Zinaja, Emil Perška, Eugen Dasović, Slavin Cindrić, Janko Rodin, Marijan Marjanović, Rudolf Rupec, Stjepan Vrbančić i Eugen Plazzeriano.

## Izvori
Mihajlo Mujdrica

**Mihajlo Mujdrica** je bio hrvatski nogometaš. 

## Igračka karijera
### Klupska karijera
Igrao je za zagrebački klub HAŠK s kojim je bio jesenski prvak prvenstva Hrvatske i Slavonije sezone 1912./13., a suigrači su mu bili Vladimir Šuput, Hugo Kuderna, Ivan Banfić, Oto Behrman, Ivan Lipovšćak, Leo Gollob, Dragan Kastl, Dragutin Štancl, Janko Justin, Tomo Hombauer.

S HAŠK-om je osvojio Prvenstvo Zagrebačkog nogometnog podsaveza 1921./22., a suigrači su mu bili Ivan Benković, Eugen Dasović, Flick, Dragutin Friedrich, Krešimir Friedrich, Nikola Grdenić, Kinšer, Mirko Križ, Eugen Plazzeriano, Ivan Šojat, Stjepan Šterk, Vladimir Vinek, Stjepan Vrbančić, Egon Wasserlauf, Zebić, Dušan Zinaja, Vjekoslav Župančić.

## Izvan nogometa
Kada je 1919. osnovan Gospodarsko-šumarski fakultet na zagrebačkom sveučilištu, zagrebački su akademci ondje nastavili studij. Drugu generaciju koja je završila taj fakultet činili su  uz ostale Borislav Kovačić (poslije najstariji šumar u Hrvatskoj), Mijo Korošec, Mihajlo Mujdrica, Zvonimir Pere, Ivan Smilaj te kasniji operni pjevač Nikola Cvejić.

## Izvori
Dragutin Vrđuka

**Dragutin Vrđuka** (Zagreb, 3. travnja 1895. - Zagreb, 23. siječnja 1948.), jugoslavenski nogometaš i reprezentativac. Izvrstan nogometni vratar, manjeg rasta, hladnokrvan, izvanredne reakcije, izvrstan u postavljanju, neustrašiv i požrtvovan. Sudjelovao u igri, postavljao svoje suigrače, te pratio razvoj događaja na terenu. Jedan od najboljih hrvatskih nogometnih vratara prije Drugog svjetskog rata.

## Klupska nogometna karijera
Bio je vratar zagrebačkog Građanskog od 1912. godine do 1925. godine. Nastupio je u prvom Prvenstvu Hrvatske i Slavonije 1912. godine. S Građanskim je osvojio naslov prvaka Jugoslavenskog nogometnog saveza 1923. godine, te naslov prvaka Zagrebačkog nogometnog podsaveza 1923. i 1923./24. Protiv Šparte 1924. godine slavio je 15 godišnjicu igranja nogometa. Za Građanski je odigrao više od 300 utakmica. Proslavio se sjajnim obranama u Pragu 1920. godine, Beču 1921. godine (Rapid - Građanski 3:2), te prilikom turneje Građanskog u Španjolskoj 1922. i 1923. godine (FC Barcelona - Građanski 0:1, AC Bilbao - Građanski 1:2)

## Reprezentativna nogometna karijera
Za Jugoslavensku nogometnu reprezentacju je od 1920. do 1924. godine odigrao 7 utakmica, a za reprezentaciju Zagrebačkog nogometnog podsaveza 15 utakmica. S Jugoslavenskom nogometnom reprezentacijom bio je sudionik Olimpijskih igara 1920. i 1924. godine.

## Zanimljivosti
Jednom je ulovio loptu, koja je išla visoko u gornji kut vratiju, na prsa.

## Reference

* Nogometni leksikon: Vrđuka, Dragutin
* Zvonimir Magdić, *Legende zagrebačkog nogometa*, Zagreb, 1996., , str. 16 do str. 25
* (engleski) RSSSF: Yugoslavia National Team List of Results 1920-1929
MNK Sokoli

**MNK "Sokoli"** registriran je 1991. godine i postao je sudionikom u Zagrebačkom malonogometnom prvenstvu u sezoni 1991/92., a prvi registrirani igrači su bili Renato Hohnjec, Dalibor Bilić, Milan Gaćeša, Ivica Kuzmić, Zvonko Pavec, Zdenko Trupec, Marinko Mavrović, Zdravko Mavrović, Ivan Kos, Miro Krstanović, Goran Varičak, Jadranko Bartolić i Neven Požgajčić.
Osvajanjem 1. mjesta u Zagrebačkom prvenstvu stekli su uvjete za natjecanje u Regionalnoj ligi. U sezoni 1992/93. osvojili su 1. mjesto i otišli na kvalifikacije za ulazak u Prvu HMNL (Prvu hrvatsku malonogometnu ligu) u Novom Marofu. Bez izgubljenog boda osvojili su 1. mjesto i ušli u Prvu ligu.

Iste godine, igrajući na neslužbenom prvenstvu Zagreba, postali su i prvaci Zagreba. 

Prve nastupe u sezoni 1993/94. Prve HMNL počeli su porazima, da bi nastavili furioznim igrama i završnicu prvenstva dočekali na kao prvaci Hrvatske u malom nogometu. Prvenstvo Hrvatske osvojili su Renato Hohnjec i Željko Gajšak (vratari), te igrači Milan Gaćeša, Marinko Mavrović, Edin Dervišagić, Neven Požgajčić, Ivica Kos, Zdravko Mavrović, Dalibor Bilić, Tomislav Novačić i Krešimir Radić.
       
U sezoni 1994/95. nisu uspjeli ponoviti rezultate iz prethodnih godina, ali sezonu su završili na visokom 3. mjestu, te su 1995. otišli na Kup prvaka u Španjolsku gdje su upoznali Europu, igrajući s profesionalnim klubovima Italije, Rusije, Španjolske, Belgije i Mađarske.

MNK "Sokoli" uspio je u sezoni 1996/97. sačuvati prvoligaški status, da bi sezonu 1997/98. dočekao u sredini prvoligaške ljestvice.
Nakon toga nastoje se vratiti u vrh hrvatskog malog nogometa s mladim igračkim kadrom: Dean Kovačević, Davorin Kablar, Hrvoje Štrok te Sebastijan Burić. Oni su ujedno bili i mladi reprezentativci Hrvatske u malom nogometu.

U sezoni 2002/03. MNK “Sokoli” je ispao iz 1. HMNL da bi se u sezoni 2004/05. predvođen Zvjezdanom Brlekom i Marijom Jozićem vratio među prvoligaše.

U sezoni 2005/06. MNK “Sokoli” nastupaju u slijedećem sastavu: Kovačević, Bastalić, Sitar, Ba. Morina, Vrkić, Smolčić, Krnić, Tironi, Kovač, Marković, Grcić.

MNK "Sokoli" dao je mnogo igrača reprezentaciji Hrvatske: Marinko i Zdravko Mavrović, Damir Kajba, Nenad Bičak, Dinko Huskić, Edin Dervišagić, Zvjezdan Brlek, Mario Jozić i drugi.

Od prvih dana MNK "Sokoli" vodi Marijan Lenard, koji je i sportski direktor kluba, predsjednik kluba je Dean Šparavec, službeni predstavnik je Nenad Žitković, a u radu kluba pomaže i Marijan Jandrečić. Trener kluba je Vladimir Čerkez.
Emil Perška

**Emil Perška** (Stara Pazova, 20. lipnja 1896. - nepoznato, 1945.), nogometaš, i jugoslavenski reprezentativac, te novinar, karikaturist i povjesničar športa, podrijetlom Slovak.

## Nogometaš
Kao nogometaš počeo je igrati u HAŠK-u. Za vrijeme Prvog svjetskog rata kao vojnik je poslan u Ugarsku gdje je u slobodno vrijeme igrao za Györ. Nakon rata vraća se nakratko u HAŠK. Kao vojni bjegunac bježi u Beč gdje igra za Wiener AC. 1919. i 1920. godine igra za zagrebački Građanski s kojim u tom razdoblju osvaja Novogodišnji pokal, Uskrsni pokal, Pokal hrvatskog radiše i prvenstvo Zagreba. Od 34 utakmice Građanskog Perška je odigrao 22. 1920. godine nakratko igra za francuski FC Generaux. Prvu utakmicu po povratku u Građanski odigrao je 6. ožujka 1921. godine protiv Šparte. U Građanskom je ostao do 1931. godine i osvojio tri državna prvenstva: 1923., 1926., 1928., te sedam naslova prvaka Zagrebačkog nogometnog podsaveza. Za reprezentaciju Zagrebačkog nogometnog podsaveza od 1920. do 1929. odigrao je 32 utakmice. Za reprezentaciju Kraljevine SHS odigrao je 14 utakmica i postigao 2 pogotka. Kao reprezentativac nastupio je na Olimpijskim igrama 1920. i 1924. godine.

## Vojnik
Kao jednogodišnji hrvatski domobranski desetnik bio je 5. prosinca 1918. godine sudionikom prosvjeda na Trgu bana Jelačića. Kao vojni bjegunac pobjegao je u Beč. U Beču 1919. godine potpisuje za zagrebački nogometni klub Građanski, te zahvaljujući dužnosnicima kluba biva pomilovan i vraća se u Zagreb. Za vrijeme drugog svjetskog rata bio je policijski službenik u NDH. Nakon završetka rata ne zna se njegova sudbina. Najvjerojatnije je do zadnjeg dana branio svoj dom na zagrebačkom Ksaveru, te bio žrtva Narodnooslobodilačke vojske.

## Novinar
Pod imenom *Pele-mele* pisao je u zagrebačkoj *Večeri*. Bio je prvi odgovorni urednik *Športskog lista* u kojem je pisao opširnu rubriku “Dribling i šut“. Bio je esejist, pisao je na duhovit način s mnogo pojedinosti iz nogometnog života. Autor je “Desete obljetnice Zagrebačkog nogometnog podsaveza“. Napisao je i uredio knjige “Sportski almanah grada Zagreba“ 1935. godine, te “Nogomet: Teorija - tehnika - taktika - training“ 1937. godine.

## Izvori
* Zvonimir Magdić, *Legende zagrebačkog nogometa*, Zagreb, 1996., , str. 30 i 31
* Povijest GNK Dinamo: Emil Perška  
* Nogometni leksikon: almanasi 
* (srpski) Perška Emil 
* (engleski) Yugoslavia National Team List of Results 1920-1929

Tokom 2019. godine jedna ulica u Beogradu, ponela je ime ovog fudbalskog reprezentativca Kraljevine SHS i Hrvatskog šoviniste.
Juraj Augustin

**Juraj Augustin** (Zagreb, 1883. - Zagreb, 4. siječnja 1917.), hrvatski arhitekt.

Juraj pl. Augustin rodio se 1883. godine u Zagrebu. Školovao se na Tehničkoj školi u Beču.  Istakao se u javnoj tehničkoj službi u Hrvatskoj i Slavoniji. Od 1854. – 1857. djeluje u Zemaljskom građevnom ravnateljstvu u Zagrebu; od 1857.- 1865. kod gradnje austrijskih i istočne željeznice; 1865. - 1867. županijski je inženjer u Križevcima; 1867.- 1876. građevni je savjetnik kod ugarskog ministarstva za komunikacije, gdje je vodio vrhovni nadzor nad gradnjom željezničke pruge od Karlovca do Rijeke. Od 1876. do smrti predstojnik je Građevnog ureda Hrvatsko slavonske dalmatinske zemaljske vlade u Zagrebu.

Godine 1877. pristupio je prvoj reformi javne tehničke službe u Hrvatskoj, kojoj je osigurao ravnopravni položaj u zemaljskoj upravi. Godine 1894. provodi reformu tehničkih službi, digavši ugled inženjera uvođenjem službenog naslova „ovlaštenog civilnog inžinira“. Pod njegovom upravom izvedene su u Hrvatskoj brojne: ceste, mostovi, regulacije rijeka, uređenja obala i vodovodi. U  Zagrebu, izrađena je prva regulatorna osnova za grad Zagreb, i čitav niz javnih građevina.

Na poziv vlade kraljevine Srbije izradio je 1879. generalni projekt za izgradnju željezničke mreže u Srbiji. Bio je prvi predsjednik Hrvatskog društva inžinjira i arhitekta. Umirovljen je 1909. kao dvorski savjetnik.

## Literatura
* Zlatko Jurić - "Strukovni naslovi u arhitekturi i graditeljstvu u Hrvatskoj i Slavoniji od 1870-ih do 1918. godine" (Radovi IPU, broj 26.; str. 150, 152, 153; Zagreb, 2002.),
* Snješka Knežević - "Zagrebačka zelena potkova" (Školska knjiga, Zagreb, 1996.).
Gino Gardassanich

**Gino Gardassanich**, kasnije **Gino Gard** (Rijeka, 26. studenog 1923. - Chicago, 12. siječnja 2010.), američki nogometaš i reprezentativac, hrvatskog podrijetla. Uz nogomet se u mladosti bavio još atletikom i vaterpolom.

## Klupska nogometna karijera
Nogometom se počeo baviti prije drugog svjetskog rata za vrijeme svog školovanja u Zagrebu. Bio je vratar zagrebačkog Građanskog. Po završetku školovanja vraća se u Rijeku gdje je branio za riječke (fiumanske) klubove Magazzini Generali, Todt, Silurficio Whitehead i Kvarner. Bio je prvi vratar novoosnovanog kluba Kvarner. Nakon sezone 1946./47. brani za talijanske klubove Fiorentinu, Marsalu i Regginu. 1949. godine odlazi u Sjedinjene Američke Države gdje deset godina brani za Slovak club iz Chicaga. Sa Slovak clubom bio je prvak SAD-a 1951., 1952. i 1953. godine te osvajač Peel cupa 1951. godine. Odlaskom u SAD mijenja prezime u **Gard**.

## Reprezentativna nogometna karijera
Za reprezentaciju SAD-a igrao je 6 puta. Bio je sudionikom Svjetskog prvenstva 1950. godine.

## Nagrade
Proglašen je najboljim nogometnim vratarom SAD-a 1950. godine. Primljen je u američku nogometnu kuću slavnih (*Soccer Hall of Fame*) 1992. godine.

## Izvori i napomene
* Povijest riječkog nogometa: Gardassanich Gino - američka nogometna legenda
* HNK Rijeka: Prvenstvo 1946./1947. 
* (engleski) RSSSF, World Cup 1950: Coaches, assistants, reserve players
* (engleski) Gino Gardassanich Prema navedenom izvoru rođen je 1922. godine.
* (talijanski) Igor Kramarsic, Un fiumano nell'Albo d'oro del calcio americano
Ivan Albertal

**Ivan Albertal** (Roveredo, Švicarska, oko 1575. – Zagreb, 1648.), švicarski arhitekt i graditelj.

Ivan Albertal (Johann, Hans, Alberthaler), graditelj švicarskog porijekla. Djelovao je krajem 16. i početkom 17. stoljeća. Gradio je u Dillingenu, Haunsteinu i Innsbrucku. Početkom 17. stoljeća spominje se kao građanin Trebinja kod Novog Mesta u Sloveniji. U Zagrebu se prvi pisani podatak o njemu javlja 21. lipnja 1628. godine kada mu je i isplaćeno „stotinu rajnskih forinti“ za radove na katedrali. Naime nakon požara 1624. godine srušio se svod svetišta katedrale, te ga je trebalo ponovo izgraditi. U tu svrhu angažiran je kao majstor graditelj Ivan Albertal. U dokumentima ga se naziva „knez Hanž Albertal paumešter“. Izgradnju svoda Albertal izvodi u suradnji s talijanskim graditeljem Juliom Portom. Mrežasti svod, koji je dovršen 1632. godine, bio je izgrađen u kasnogotičkom duhu.

Od 1633. do 1641. godine Albertal gradi južni toranj katedrale u prijelaznom renesansno – baroknom stilu. Zvonik je imao i funkciju kule-promatračnice zbog opasnosti od Turaka. Nešto kasnije Albertal izvodi i kapu zvonika.

Većina Albertalovih zahvata nestala je tijekom obnove katedrale krajem 19. stoljeća koji su vođeni prema projektu arhitekta Hermanna Bolléa.

Ivan Albertal umire u Zagrebu 1648. godine.

## Literatura

* Đurđica Cvitanović: "Graditelj Hans Albertal" (Radovi Instituta za povijest umjetnosti 8, Zagreb, 1984.),
* Lelja Dobronić: "Zagrebački Kaptol i Donji grad nekad i danas" (Zagreb, 1988.),
* Lelja Dobronić: "Renesansa u Zagrebu"(DPU, Zagreb, 1994.).
Aleksandar Bakal

**Aleksandar Bakal** (Nova Gradiška, 1. kolovoza 1929. - Zagreb, 22. siječnja 1997) bio je hrvatski arhitekt i urbanist.

## Biografija
Aleksandar Bakal rođen je 1. kolovoza 1929. godine u Novoj Gradiški. Odmah nakon rođenja sa obitelji se vraća u Osijek. Osnovnu školu, gimnazijske dane i Drugi svjetski rat provodi u Osijeku. Potom, nakon rata odlazi na studij arhitekture u Zagreb, gdje će djelovati do svoje smrti 1997. godine. Projektirao je i izvodio stambene i obiteljske kuće, javne zgrade i spomen obilježja u Zagrebu i više gradova Hrvatske i Jugoslavije. Aktivno se bavio problemima urbanizma i društvene regulacije  i promišljanja razvoja grada, pisao stručne i teorijske članke te slikao.
Prvenstvo Hrvatske i Slavonije u nogometu 1912/1913.

Prvenstvo Hrvatske i Slavonije 1912./13. je prvo službeno nogometno natjecanje u Hrvatskoj koje je organizirao Nogometni pododbor Hrvatskog športskog saveza. Natjecanje je započelo 26. rujna 1912. godine odigravanjem prve prvenstvene utakmice između Croatie i Zagreba.

## Sustav natjecanja
Momčadi su međusobno igrale dvokružni liga sustav. Prvak je momčad koja je sakupila najviše bodova (pobjednik utakmice je osvojio 2 boda, neodlučeni ishod utakmice je svakoj momčadi donio po 1 bod, a poražena momčad u utakmici nije osvojila ništa).

## Sudionici natjecanja
* Prvi Hrvatski Građanski športski klub (Zagreb)
* Hrvatski akademski šport klub (Zagreb)
* Hrvatski šport klub Concordia (Zagreb)
* HTŠK Zagreb (Zagreb)
* Croatia (Zagreb)
* Hrvatski športski klub Ilirija (Zagreb)

HŠK Ilirija Zagreb se priključila natjecanju u proljetnom dijelu uz obvezu odigravanja i utakmica iz jesenskog dijela natjecanja.

## Rezultati

Napomena: * Utakmica prekinuta

## Ljestvica učinka
### Jesenski dio

### Proljetni dio
Ljestvica u trenutku prekida prvenstva

* Zbog nešportskog ponašanja igrača, izgreda gledatelja i pogreške sudaca, 1. lipnja 1913. godine iz prvenstvenog natjecanja istupili su HAŠK, Građanski i HTŠK Zagreb, te je natjecanje prekinuto.

## Sastav momčadi
'''HAŠK''' (jesenski prvak 1912.): Vladimir Šuput, Hugo Kuderna, Ivan Banfić, Oto Behrman, Ivan Lipovšćak, Leo Gollob, Mihajlo Mujdrica, Dragan Kastl, Dragutin Štancl, Janko Justin, Tomo Hombauer

## Suci
Hinko Würth, Dragutin Albrecht, Branko Gavella, František Koželuh

## Izvori
* prvenstvo Hrvatske 1912
* 90 godina od prve Hrvatske prvenstvene utakmice
* H.A.Š.K. 1903-1993, Hrvatski akademski športski klub, 1993
* Hrvatski nogometni savez 1912-1992  80. obljetnica, Zagreb 1992
Smiljko Ašperger

**Smiljko Ašperger ** (Zagreb, 25. siječnja 1921. - Zagreb, 3. svibnja 2014.) hrvatski kemičar, akademik

## Djela

* "Kemijska kinetika i anorganski reakcijski mehanizmi", Hrvatska akademija znanosti i umjetnosti, Zagreb, 1999., 

## Izvori
Robert Alviž

**Robert Alviž** (Primošten, 6. rujna 1984.) je hrvatski nogometaš.

Trenutačno igra za SC Knauf Liezen Austrija.